b'\n_START_ARTICLE_\nPanathinaikos BC\n_START_SECTION_\nSeuran alkuvuodet\n_START_PARAGRAPH_\nSeuran perustaja oli kreikkalainen Giorgos Kalafatis, joka aloitti seuran toiminnan vuonna 1922. Panathinaikos ei saavuttanut historiansa alkuvuosina suurempaa menestyst\xc3\xa4. Ensimm\xc3\xa4isen maan mestaruuden seura voitti sis\xc3\xa4llissodan aikana vuonna 1946, jolloin Panathinaikos voitti my\xc3\xb6s ensimm\xc3\xa4isen Ateenan ja Pireuksen mestaruuden. Seuraavan kerran seura juhli mestaruutta vuosina 1947, 1950, 1951 ja 1954. 1960-luvulla Panathinaikos kilpaili tasap\xc3\xa4isesti AEK Ateenan kanssa. Kreikan mestaruuksista Panathinaikos voitti nelj\xc3\xa4 ja AEK kuusi. Panathinaikos esiintyi ensimm\xc3\xa4ist\xc3\xa4 kertaa Euroliigassa kaudella 1961\xe2\x80\x931962. T\xc3\xa4ll\xc3\xb6in seura putosi karsinnoissa Hapoel Tel Aviville. Cup-voittajien cupissa Panathinaikos eteni v\xc3\xa4lieriin, joista se putosi BC Dinamo Tbilisia vastaan.\n_START_SECTION_\n1970- ja 1980-luku\n_START_PARAGRAPH_\n1970-luvulla Panathinaikos nousi Kreikan johtavaksi seuraksi kuudella maan mestaruudella._NEWLINE_Ensimm\xc3\xa4isen Kreikan Cupin joukkue voitti 1979. Konstantinos Politisin ja ensimm\xc3\xa4isen ulkomaalaisen valmentajan Richard Dukshire johdolla Panathinaikos nosti Kreikan mestaruuksia vuosi toisensa j\xc3\xa4lkeen. Tuplamestari (Kreikan liigan ja Kreikan Cupin voittaja) Panathinaikosista tuli kaudella 1981-1982. Viimeinen mestaruus ennen \xe2\x80\x9cpime\xc3\xa4t\xc3\xa4 aikaa\xe2\x80\x9c tuli vuonna 1984.\n_START_SECTION_\n1984\xe2\x80\x931994\n_START_PARAGRAPH_\nPanathinaikosin hallinta loppui Nikos Galisin johtaman Aris Thessaloniki BC:n tullessa parrasvaloihin. Aris voitti Kreikan mestaruuden seitsem\xc3\xa4n kertaa per\xc3\xa4kk\xc3\xa4in ja oli Kreikan kiistaton ykk\xc3\xb6nen. Vuonna 1987 seuralle l\xc3\xb6ytyi kuitenkin pelastava henkil\xc3\xb6 kun Pavlos Giannakopoulos yhdess\xc3\xa4 veljens\xc3\xa4 Thanassis Giannakopoulosin omistivat l\xc3\xa4\xc3\xa4kefirman ja ryhtyiv\xc3\xa4t joukkueen rahallisiksi tukijoiksi. Vuosi 1990 oli seuran faneille ikimuistoinen, sill\xc3\xa4 silloin joukkueen entinenn kapteeni Fragiskos Alvertis liittyi joukkueeseen. Alvertisia pidet\xc3\xa4\xc3\xa4n yhten\xc3\xa4 Euroopan t\xc3\xa4rkeimmist\xc3\xa4 koripallopersoonista vaikkakaan h\xc3\xa4n ei en\xc3\xa4\xc3\xa4 uransa loppuaikoina samanlaisessa roolissa kuin uransa alussa. Alvertis pelasi joukkueessa 19 vuotta ja p\xc3\xa4\xc3\xa4tti uransa Panathinaikosin mestaruuteen. Harva olisi uskonut, ett\xc3\xa4 Alvertisin johdolla Panathinaikos tulee voittamaan kymmenen Kreikan mestaruutta, kahdeksan Kreikan Cupia, nelj\xc3\xa4 Euroliigan mestaruutta ja Intercontinental Cupin._NEWLINE_Kun Kreikan liiga nimettiin vuonna \xe2\x80\x9cEpangelamtiko Protathlima A1\xe2\x80\x9c:si ja se menetti amat\xc3\xb6\xc3\xb6ristatuksensa, alkoi Giannakopoulos tukea seuraa suuremmilla summilla. T\xc3\xa4ll\xc3\xa4 tavoin seuraan alkoi virrata suuria t\xc3\xa4hti\xc3\xa4. Suurimmat t\xc3\xa4hdet olivat Nikos Galis, Panagiotis Giannakis, Arijan Komazec, Tiit Sokk ja Antonio Davis. Heid\xc3\xa4n avullaan Panathinaikos voitti Kreikan Cupin vuonna 1993 ja oli Kreikan liigan toinen.\n_START_SECTION_\n1994\xe2\x80\x931999\n_START_PARAGRAPH_\nJoukkue p\xc3\xa4\xc3\xa4si vuosina 1994 ja 1995 Euroliigan finaaleihin, mutta ei pystynyt viel\xc3\xa4 mestaruuteen. Vuonna 1995 valmsitui seuran nykyinen koriareena,Athens Olympic Indoor Hall. 1996 Panathinaikos hankki NBA:sta Dominique Wilkinsin, joka pel\xc3\xa4stytti Kreikan muut seurat. H\xc3\xa4nen johdollaan seura voitti Intercontinental Cupin, Euroliigan ja Kreikan Cupin, mutta Kreikan mestaruus sai viel\xc3\xa4 odotella. Ensimm\xc3\xa4inen mestaruus 14 vuoteen tuli vuonna 1998, jolloin alkoi my\xc3\xb6s Panathinaikosin Kreikan liigan dominointi. Vuosina 1998-2008 seura voitti 13:sta mestaruudesta 12. Ainoastaan putkea h\xc3\xa4iritsev\xc3\xa4t AEK Ateena B.C.:n yksi mestaruus.\n_START_SECTION_\n1999\xe2\x80\x932009\n_START_PARAGRAPH_\nPanathinaikosista on tullut yksi Euroopan menestyneimmist\xc3\xa4 seuroista. Se on esiintynyt Euroliigan final fourissa yhteens\xc3\xa4 yhdeks\xc3\xa4n kertaa viddentoista vuoden aikana ja voittanut sen viidesti. Kreikan Cupin joukkue on voittanut kuudesti 2000-luvulla. Seitsem\xc3\xa4n kertaa joukkue on voittanut tuplamestaruuden ja harvinaisen triplamestaruuden kerran. Seura on onnistunut kaappaamaan NBA:sta pelaajia ja kilpailemaan palkoissa jopa heid\xc3\xa4n kanssaan. Hyvin\xc3\xa4 esimerkkein\xc3\xa4 ovat t\xc3\xa4m\xc3\xa4nhetkiset pelaajat \xc5\xa0ar\xc5\xabnas Jasikevi\xc4\x8dius ja Vasileios Spanoulis._NEWLINE_Kaudella 2008\xe2\x80\x932009 joukkue palasi Euroliigassa voittojen tielle kun se voitti finaalissa CSKA Moskovan. Mestaruus oli seuran viides ja samalla joukkueen kapteenin, Fragiskos Alvertisin viides. Joukkue voitti my\xc3\xb6s Kreikan Cupin ja Kreikan mestaruuden jolloin Panathinaikos voitti toista kertaa historiansa aikana tripla-mestaruuden.\n_START_SECTION_\nLogo\n_START_PARAGRAPH_\nPanathinaikosin logossa on kolmilehtinen apilanlehti sek\xc3\xa4 seuran perustamisvuosi. T\xc3\xa4hdet pallon yl\xc3\xa4puolella kertovat Euroopan mestaruuksien m\xc3\xa4\xc3\xa4r\xc3\xa4st\xc3\xa4 (1996, 2000, 2002, 2007, 2009). Uuteen logoon onkin lis\xc3\xa4tty yksi t\xc3\xa4hti Euroopan mestaruuden kunniaksi.'